paragraph_text: Eurocopter AS565 Panther je vojna inačica Eurocopter Dauphina, srednje teškog višenamjenskog dvomotornog helikoptera kojeg proizvodi europski proizvođač helikoptera Eurocopter. Panther se koristi za široki spektar vojnih aktivnosti kao što su borbeni napadi, pružanje vatrene podrške, protupodmorničko djelovanje, ratovanje protiv kopnenih ciljeva, misije traganja i spašavanje te za potrebe hitne službe (MEDEVAC).